આજે યોજાયેલી સ્પર્ધામાં પુરૂષોની ૫ કિમીની સ્પર્ધામાં પ્રથમ ત્રણમાં બે સ્પર્ધક કર્નાટકના હતા જ્યારે મહિલાઓમાં ત્રણેય ક્રમાંકે મહારાષ્ટ્રની મહિલાઓ અને યુવતી વિજેતા બની હતી જ્યારે એક કિમીની સ્પર્ધામાં સુરત, રાજકોટ, અમદાવાદ, બરોડા, ભુજ અને પોરબંદરના સ્પર્ધકો અલગ-અલગ કેટેગરીમાં વિજેતા બન્યા હતા વિવિધ સ્પર્ધાઓમાં રાજકોટના ૯ વર્ષના ધ્રુવ ટાંકથી લઈને પોરબંદરના ૬૩ વર્ષના કીસાભાઈ મોરી વિજેતા બન્યા હતા તો આજે યોજાયેલ દીવ્યાંગો માટેની બે કિમીની સ્પર્ધામાં ગઈ કાલે ૫ કિમીની સ્પર્ધામાં વિજેતા બનેલ કલકતાનો રીમો સાહા જ આજેપણ પ્રથમ આવ્યો હતો તેણે બે કિમીનું તરણ ૨૯ મિનીટ અને ૪૨ સેકન્ડમાં પૂર્ણ કર્યું હતું બીજા ક્રમાંકે રાજસ્થાન નો જગદીશચંદ્ર તેલી રહ્યો હતો તેણે ૩૧મિનીટ અને ૩૬ સેકન્ડમાં લખ્સ્ય પૂર્ણ કર્યું હતું તો ત્રીજા ક્રમે મહારાષ્ટ્રનો કીશારામ પટેલ રહ્યો હતો જેણે ૩૨ મિનીટ અને ૪૩ સેકન્ડમાં લક્ષ્યાંક પૂર્ણ કર્યો હતો સુરતના ૭૮ વર્ષીય દિપેશભાઈ દલાલે પણ જોમ અને જુસ્સા સાથે દરિયામાં ઝંપલાવ્યું પોરબંદર ખાતે યોજાયેલ આ સ્પર્ધામાં ૬ વર્ષના બાળકથી લઈને ૭૮ વર્ષના વૃધ્ધે પણ જોમ અને જુસ્સાથી ભાગ લીધો હતો.